คือผมเคยฉีดวัคซีนพิษสุนัขบ้าครบคอสมาแล้ว แล้วก็พึ่งกระตุ้นมาแล้ว2เข็มช่วงเดือนก.พ65 แล้วเมื่อวันที่20เมษา65โดนแมวข่วนไปฉีดกระตุ้น1เข็ม ตอนฉีดวัคซีน มีน้ำยาวัคซีนที่ฉีดเข้าไม่หมดหลอดคือมันไหลกลับออกมา ถ้าวัคซีนเข้าไม่หมดหลอดแบบนี้จะสามารถกระตุ้นภูมคุ้มกันได้ใหมครับ
สวัสดีค่ะ หากฉีดวัคซีนพิษสุนัขบ้าครบคอร์สมาแล้ว และได้ฉีดกระตุ้น 2 เข็ม เมื่อ ก.พ. 65 เมื่อโดนแมวข่วนในวันที่ 20 เม.ย.65 ก็ยังไม่จำเป็นต้องฉีดกระตุ้นอีกก็ได้ เนื่องจากวัคซีนที่ได้ฉีดกระตุ้นไปในเดือน ก.พ. 65 ก็จะช่วยป้องกันโรคได้อยู่ แต่หากได้ฉีดไปแล้ว ก็ไม่ได้อันตรายอะไร ส่วนการที่เห็นมีวัคซีนเหลืออยู่เล็กน้อยในขวดวัคซีน ก็ไม่ได้ทำให้ประสิทธิภาพในการกระตุ้นภูมิคุ้มกันลดลง เพราะโดยปกติ ปริมาณวัคซีนในขวดจะมีมากกว่าที่ระบุในฉลากอยู่เล็กน้อยค่ะ นอกจากนี้ การได้รับปริมาณวัคซีนเกินครึ่งหนึ่งของปริมาณวัคซีนในขวด โดยเฉพาะหากเป็นเข็มกระตุ้น ก็ถือว่าเพียงพอในการกระตุ้นภูมิคุ้มกันได้ค่ะ